ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-149674/5-2017

03.04.2017

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку мале вредности број 1000/0004/2016 (1679/2016), за набавку услуга вештачења у судским и другим поступцима, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Колико објеката има употребну дозволу а колико не?

**ОДГОВОР 1:**

За све објекте је у Служби за катасар непокретности Обреновац уписано да поседују употребну дозволу с тим да Наручилац поседује у физичком облику употребне дозволе за објекте наведене у Структури цене под редним бројевима од 1 до 4 док за позицију 5. пословни простор, Наручилац не поседује употребну дозволу у физичком облику јер је иста уништена у поплави 2014.године. Како постоје сазнања да извођач радова за позицију 5 поседује употребну дозволу Наручилац ће покушати да је прибави у наредном периоду.

**ПИТАЊЕ 2:**

Ко сноси трошкове елабората геодетских радова?

**ОДГОВОР 2:**

Како је за све објекти у Катастру уписано да поседују употребну дозволу и како је Правилником о катастарском премеру и катастру непокретности предвиђено да се за такве објекте израђује спецификација посебних делова објеката (налаз и мишљење сталног судског вештака грађевинске струке који садржи податке о посебним деловима објекта), није ни потребно урадити елаборат геодетских радова.

**ПИТАЊЕ 3:**

Ко бира овлашћено предузеће или биро који се бави геодетским       услугама за обављање овог посла. Дипломирани грађевински инжењер и стални судски вештак тај елаборат не може да изради већ само овлашћене геодетске куће.

**ОДГОВОР 3:**

Како је у одговору број 2 наведено, неће се радити елаборат те није ни потребно ангажовање овлашћене геодетске куће

 КОМИСИЈА

\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_